open-index/open-wikipedia-markdown huggingface dataset:
Τζακάγια Κικουέτε

Ο **Τζακάγια Κικουέτε** (*Jakaya Mrisho Kikwete*, 7 Οκτωβρίου 1950 - ...) είναι Τανζανός πολιτικός, πρόεδρος της χώρας από το 2005 ως το 2015.

## Σταδιοδρομία
Γεννήθηκε στις 7 Οκτωβρίου 1950 στη Msoga και σπούδασε Οικονομικά στο Πανεπιστήμιο του Dar es Salaam το 1972-1978. Αργότερα έκανε στρατιωτική καριέρα και από το 1991 είναι αντισυνταγματάρχης. Το 1994-95 ήταν Υπουργός Οικονομικών. Το 1995-2005 έγινε Υπουργός Εξωτερικών στην κυβέρνηση του Benjamin Mkapa.

## Πρόεδρος
Στις 14 Δεκεμβρίου 2005 κέρδισε με το κόμμα Chama Cha Mapinduzi (CCM) τις προεδρικές εκλογές (εξελέγη Πρόεδρος με το σαρωτικό 80,3% των ψήφων) και βουλευτικές εκλογές στη χώρα. Ορκίστηκε Πρόεδρος στις 21 Δεκεμβρίου 2005.

Στις 31 Ιανουαρίου του 2008 ανέλαβε την προεδρία της Αφρικανικής Ένωσης, μέχρι τις 2 Φεβρουαρίου του 2009.

## Επανεκλογή στην προεδρία 2010
Στις 31 Οκτωβρίου 2010 ο Κικουέτε κέρδισε τις προεδρικές εκλογές με ποσοστό 61,17% των ψήφων έναντι 26,34% για τον αντίπαλό του, Γουίλιμπροντ Σλάα του κόμματος Chadema και 8,06% για τον Ιμπραχίμ Λιπούμπα από το Ενωμένο Μέτωπο Πολιτών (CUF). Η αντιπολίτευση κατήγγειλε νοθεία, ενώ η προσέλευση στις κάλπες ήταν χαμηλή. Ο Κικουέτε ορκίστηκε για δεύτερη συνεχή θητεία στις 6 Νοεμβρίου 2010.

## Πηγές
* Επίσημος ιστότοπος
* Κυβέρνηση της Τανζανίας
* Προφίλ στο BBC

## Παραπομπές



Κατηγορία:Πρόεδροι της Τανζανίας
Εκτατική μεταβλητή

**Εκτατική μεταβλητή** είναι ποσότητα εξαρτώμενη ή ανάλογη προς το μέγεθος του συστήματος. Αν δηλαδή διπλασιάσουμε το μέγεθος (θεωρήσουμε 200γρ σιδήρου αντί για 100γρ), τότε όλες οι εκτατικές ποσότητες διπλασιάζονται. Μία εκτατική μεταβλητή αποτελεί το άθροισμα ιδιοτήτων που χαρακτηρίζουν τις επιμέρους αντίστοιχες μεταβλητές του συστήματος των τμημάτων που το απαρτίζουν. Η εντροπία για παράδειγμα που είναι μια εκτατική μεταβλητή, μπορεί να υπολογιστεί θεωρητικά, αθροίζοντας τα επιμέρους μεγέθη της εντροπίας από τα τμήματα (υποσυστήματα) που απαρτίζουν το υπό μελέτη σύστημα.

Κατηγορία:Θερμοδυναμικές ιδιότητες
Κατηγορία:Φυσικά μεγέθη
Βορράς

thumb|250px|right|Ο Βορράς ('''Β''') σε σχέση με τις άλλες κατευθύνσεις.

Ο **βορράς** είναι σημείο του ορίζοντα (cardinal point) που έχει κατεύθυνση ακριβώς τον Βόρειο Πόλο, δηλαδή ο μεσημβρινός του τόπου. Η κατεύθυνση αυτή Β-Ν λέγεται και μεσημβρινή γραμμή. Ο άνεμος που πνέει απ΄ αυτό το σημείο του ορίζοντα λέγεται Βόρειος ή Βοριάς (και στην αρχαιότητα Βορρέας).

Ο Βορράς φέρεται με τρεις επιμέρους χαρακτηρισμούς (διακρίσεις), γεγονός που καθιστά ανάγκη, τουλάχιστον στους ναυτιλλομένους, ο επακριβής προσδιορισμός του σε κάθε αναφορά σε αυτόν.

Οι διακρίσεις αυτές είναι:
# Αληθής Βορράς: Είναι η κατεύθυνση προς τον Βόρειο γεωγραφικό Πόλο
# Μαγνητικός Βορράς: Είναι η κατεύθυνση που δείχνει το νότιο άκρο της μαγνητικής βελόνης της πυξίδας όταν αυτή ηρεμεί και δεν επηρεάζεται από άλλη μαγνητική δύναμη, και
# Βορράς πυξίδας, (compass north) είναι η κατεύθυνση που δείχνει το βόρειο άκρο της μαγνητικής βελόνης που εκτός του γήινου μαγνητισμού επηρεάζεται και από τον μαγνητισμό του πλοίου, όταν είναι σιδερένιο, ή από άλλον μαγνητικό παράγοντα, π.χ. παρακείμενα ηλεκτροφόρα καλώδια, μεταλλικά αντκείμενα κ.ά..

* Στην κοινή ναυτική ορολογία ο Βορράς λέγεται και «**τραμουντάνα**», εκ του ιταλικού όρου tramontana (= Βόρειος άνεμος, Βοριάς).

## Δείτε επίσης
* Πυξίδα
* Ανεμολόγιο

Κατηγορία:Προσανατολισμός
ΔΗΣΥ

Το αρκτικόλεξο *ΔΗΣΥ* μπορεί να αναφέρεται σε ένα από τα παρακάτω κόμματα/συνασπισμούς:

* Δημοκρατικός Συναγερμός, κυπριακό κόμμα (ιδρ. 1976)
* Δημοκρατική Συμμαχία, ελληνικό κόμμα (ιδρ. 2010)
* Δημοκρατική Συμπαράταξη, ελληνικός συνασπισμός κομμάτων (ιδρ. 2015)
ΔΗ.ΣΥ.

Τα αρχικά **ΔΗ.ΣΥ.** μπορεί να αναφέρονται στα εξής πολιτικά κόμματα:

* Δημοκρατικός Συναγερμός (1976-σήμερα), κυπριακό κεντροδεξιό πολιτικό κόμμα
* Δημοκρατική Συμμαχία (2010-2012), ελληνικό φιλελεύθερο πολιτικό κόμμα
* Δημοκρατική Συμπαράταξη (2015-2018), ελληνικός συνασπισμός κεντροαριστερών κομμάτων
Αγρινό

Το **αγρινό** (γνωστό και ως **μουφλόν**) είναι είδος άγριου προβάτου και ανήκει στην οικογένεια Αιγώδη. Θεωρείται ο ένας από τους δύο προγόνους όλων των σημερινών εξημερωμένων προβάτων. Τα χρώματά του είναι συνήθως καφέ και κόκκινο. Τα αρσενικά έχουν πάντοτε κέρατα, ενώ τα θηλυκά μπορεί να έχουν ή να μην έχουν. Τα κέρατά τους κάνουν μια σχεδόν πλήρη περιστροφή και έχουν μήκος περίπου 85 εκατοστά.

## Γεωγραφική εξάπλωση
Η προέλευση του αγρινού είναι η Νοτιοδυτική Ασία, όπου υπάρχει το **ασιατικό αγρινό** (*Πρόβατον ο ανατολικός* - *Ovis orientalis*). Εισήχθησαν στα νησιά της Κορσικής, της Σαρδηνίας, της Ρόδου και της Κύπρου κατά τη νεολιθική εποχή, πιθανόν ως εξημερωμένα ζώα, όπου εγκλιματίστηκαν τις τελευταίες μερικές χιλιάδες χρόνια στην ορεινή ενδοχώρα των νησιών αυτών. Από αυτά προέκυψε το είδος **ευρωπαϊκό αγρινό** (*Π. ο μούσμων* - *O. musimon* ή *Π. ο άμμων* - *O. ammon*). Στην Κύπρο το αγρινό έγινε ενδημικό είδος (δηλαδή ανέπτυξε διαφοροποίηση) το **Κυπριακό αγρινό** (*Πρόβατον ο ανατολικός ο οφίων* - *Ovis orientalis ophion*). Ο αριθμός του Κυπριακού αγρινού απαριθμείται στις 3.000. Εισήχθησαν με επιτυχία σε χώρες της κεντρικής Ευρώπης, όπως τη Γερμανία, την Αυστρία, την Τσεχία, τη Σλοβακία, την Ουγγαρία, τη Βουλγαρία και τη Ρουμανία, ακόμη και σε βόρειες χώρες όπως τη Φινλανδία.

## Συστηματική ταξινόμηση και υποείδη
Δεν υπάρχει ομοφωνία ανάμεσα στους ειδικούς για την επιστημονική ταξινόμηση του αγρινoύ, ωστόσο το ευρωπαϊκό αγρινό μπορεί να θεωρηθεί ως *Πρόβατον ο μούσμων* (*Ovis musimon*) ή *Πρόβατον ο άμμων ο μούσμων* (*Ovis ammon musimon*). Διακρίνονται πέντε υποείδη αγρινού

## Εξωτερικοί σύνδεσμοι
* Κυπριακά κέρματα ευρώ : Το αγρινό στα κυπριακά κέρματα των 1,2 και 5 λεπτών
* Κυπριακές Αερογραμμές : σύμβολό τους το αγρινό
* Φωτογραφία Κυπριακού Αγρινού
* Το Αγρινό σύμβολο των Κυπριακών Αερογραμμών
* Το αγρινό στην οπίσθια όψη του χαρτονομίσματος των 10 λιρών Κύπρου

## Παραπομπές


Κατηγορία:Βοοειδή
Κατηγορία:Θηλαστικά της Ευρώπης
Πίτερ Λάστμαν

Ο **Πίτερ Λάστμαν** (*Pieter Pietersz. Lastman*, 1583 - 4 Απριλίου 1633) ήταν Ολλανδός ζωγράφος, γνωστός κυρίως για τους ιστορικούς πίνακες που φιλοτέχνησε, αλλά και ως δάσκαλος του Ρέμπραντ. Υπήρξε ένας από τους σημαντικότερους ιστορικούς ζωγράφους του 17ου αιώνα στην Ολλανδία, πριν την καθιέρωση του μαθητή του, ενώ η φήμη του εξαπλώθηκε και εκτός των συνόρων της χώρας του, αναλαμβάνοντας παραγγελίες για τον βασιλιά της Δανίας.

Ο Λάστμαν ήταν γιος χρυσοτέχνη και εκπαιδεύτηκε ως ζωγράφος στο εργαστήριο του Gerrit Pietersz. Sweelinck, διακεκριμένου καλλιτέχνη του μανιερισμού. Τον Ιούνιο του 1602 ταξίδεψε στην Ιταλία, όπου παρέμεινε μέχρι το Μάρτιο του 1607, επισκεπτόμενος τη Ρώμη και τη Βενετία. Στο διάστημα αυτό, σημαντική επίδραση στο έργο του άσκησε ο Γερμανός ζωγράφος Άνταμ Ελσχάιμερ (π. 1568-1610) που εργαζόταν στην Ιταλία, καθώς και ο Καραβάτζιο. Στη συνέχεια, εγκαταστάθηκε στο Άμστερνταμ, όπου έζησε μέχρι το τέλος της ζωής του. 

Το παλαιότερο χρονολογημένο έργο του είναι η *Προσκύνηση των Μάγων* (1606, Šternberk Pal.), που αποτελεί επίσης χαρακτηριστικό παράδειγμα της «ιταλικής» τεχνοτροπίας του. Η επίδραση του Ελζχάιμερ στο ύφος του Λάστμαν αναδεικνύεται τόσο μέσα από τα έντονα χρώματα που επέλεγε να χρησιμοποιήσει, όσο και από τα λεπτομερή τοπία που πλαισίωναν τα ιστορικά θέματά του. Οι ιστορικοί πίνακες που ολοκλήρωσε σπάνια αναπαριστούσαν παραδοσιακά θέματα όπως η *Σταύρωση* (1616, Rembrandthuis). Στα σπουδαιότερα έργα του ανήκουν οι πίνακες *Οδυσσέας και Ναυσικά* (1619, Alte Pin.) και *Κοριολανός και οι γυναίκες της Ρώμης* (1625, Trinity College Δουβλίνου). 

Στη διάρκεια της ζωής του απέκτησε σημαντική φήμη, γεγονός που επιβεβαιώνεται και από την αναφορά τού ονόματός του μεταξύ των σημαντικότερων ζωγράφων της εποχής, από τον Ολλανδό ποιητή Theodore Rodenburgh, σε έναν ύμνο που συνέθεσε ο τελευταίος για την πόλη του Άμστερνταμ το 1618. Το έργο του εκθείασε επίσης ο ποιητής Γιόοστ φαν ντεν Φόντελ (Joost van den Vondel). Ο Λάστμαν επηρέασε μία ευρύτερη γενιά καλλιτεχνών, ενώ μεταξύ των μαθητών του ξεχωρίζουν τα ονόματα των Γιαν Λίφενς και Ρέμπραντ. Ο πρώτος υπήρξε μαθητής του το 1619, ενώ ο δεύτερος εκπαιδεύτηκε στο εργαστήριό του στο Άμστερνταμ το 1624, για μικρότερο διάστημα, συνολικά έξι μηνών. Η επίδραση που άσκησε στον Ρέμπραντ θεωρείται ιδιαίτερα σημαντική στην πορεία της εξέλιξής του, με τα στοιχεία που δανείστηκε ο Ρέμπραντ από τον δάσκαλό του να είναι περισσότερο εμφανή σε πίνακες ζωγραφικής ή σχέδια της πρώτης περιόδου του.

## Παραπομπές


## Πηγές
*B. P. Broos: "Lastman, Pieter (Pietersz.)", *Grove Art Online*, Oxford University Press, 22 Δεκεμβρίου 2006
*Christopher Baker: "Lastman, Pieter", *The Oxford Companion to Western Art*. Ed. Hugh Brigstocke. Oxford University Press, 2001.
*Lastman, Pieter. (2006). *Encyclopædia Britannica*.

## Εξωτερικοί σύνδεσμοι

*Web Gallery of Art - Πίνακες του Λάστμαν
*Union List of Artist Names, μουσείο Getty

Λαστμαν
Κατηγορία:Ολλανδοί ζωγράφοι της Χρυσής Εποχής
Βίλιακα

Η **Βίλιακα** (λετονικά: *Viļaka* , λιθουανικά: *Viliaka*, γερμανικά: *Marienhausen*) είναι κωμόπολη της Λετονίας. Βρίσκεται στο βορειοανατολικό μέρος της χώρας και έχει πληθυσμό 1.787 κατοίκους κατά την απογραφή του 2004. 

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Πόλεις της Λετονίας
Πανελλήνια Ναυτική Ομοσπονδία

Η **Πανελλήνια Ναυτική Ομοσπονδία** (Π.Ν.Ο.), γνωστότερη και από τα αρχικά ως "Πι-Νι-Ο", είναι η κεντρική συνδικαλιστική οργάνωση των Ελλήνων ναυτικών, στην οποία εκπροσωπούνται όλες οι επιμέρους κλαδικές ενώσεις (Ναυτεργατικά Σωματεία) τους (π.χ. Πλοιάρχων, Μηχανικών, Ασυρματιστών, Θερμαστών, Μαγείρων, Ναυτών κ.λπ.).

Η Π.Ν.Ο. ιδρύθηκε το 1920 και εκπροσωπεί τους ναυτικούς για γενικά θέματα, καθώς και για τη σύναψη Συλλογικών Συμβάσεων Εργασίας. Η Π.Ν.Ο. από το 1949 αποτελεί μέλος της Διεθνούς Οργάνωσης Μεταφορών (Δ.Ο.Μ.).

## Παραπομπές


## Εξωτερικοί σύνδεσμοι
*Η ιστοσελίδα της ΠΝΟ

Κατηγορία:Ναυτική εργασία
Κατηγορία:Συνδικαλιστικές οργανώσεις στην Ελλάδα
Πλωτό συνεργείο

Με τον όρο **Πλωτό συνεργείο** ή **Πλοίο συνεργείο** (Repair Ship ή Repair  Vessel) χαρακτηρίζεται τύπος πλοίου που είναι εξοπλισμένο με κατάλληλα μηχανήματα και εργαλεία και επανδρωμένο με κατάλληλο προσωπικό, που χρησιμοποιείται κυρίως σε επισκευές σε άλλα πολεμικά πλοία .

Συνήθως αυτά τα πλοία είναι τύπου φορτηγού με κατάλληλους χωρους μηχανουργείων, ηλεκτρολογείων ακόμη και ελασματουργείων και με αποθηκευτικούς χώρους πλείστων ανταλλακτικών μηχανών, μηχανημάτων, ελίκων, αγκυρών κ.λπ.

Χαρακτηριστικό τέτοιο πλοίο του ελληνικού Πολεμικού Ναυτικού ήταν το Πλ/Σ Ήφαιστος.

Τα πλωτά συνεργεία του Ελληνικού Πολεμικού Ναυτικού είναι:

*Χίος IV (πλωτό συνεργείο)

Κατηγορία:Τύποι πλοίων
Αγορά (αποσαφήνιση)

Η λέξη **αγορά** μπορεί να αναφέρεται στις εξής έννοιες:
*Αγορά (εμπόριο), εμπορική πράξη
*Αρχαία αγορά, περιοχή αρχαίων πόλεων
*Λαϊκή αγορά, τόπος περιστασιακής αγοραπωλησίας

## Οικισμοί της Ελλάδας
*Αγορά Δράμας 
*Αγορά Θεσπρωτίας

## Δείτε ακόμα
* Μαύρη αγορά
* Ελεύθερη αγορά
Αρχαία Αγορά

left|thumb|200px|Η αρχαία Αγορά της Θεσσαλονίκης
right|thumb|180px|Η ρωμαϊκή Αγορά της Τύρου
Η **Αγορά** ήταν, στις αρχαίες ελληνικές και ρωμαϊκές πόλεις, το οικονομικό, διοικητικό, κοινωνικό και πνευματικό κέντρο του άστεως. Στην αγορά γινόταν εμπορικές συναλλαγές, συνήθως στον κεντρικό αύλιο χώρο της πόλης. Ήταν ένας ανοικτός χώρος, στον οποίο συναθροίζονταν οι άρρενες κάτοικοι της πόλης. Εκτός από τον εμπορικό της χαρακτήρα, η Αγορά ήταν και ο τόπος στον οποίο οι αρχαίοι συζητούσαν τις πολιτικές εξελίξεις, τα κοινά, γνωριζόνταν και φιλοσοφούσαν. Στα ρωμαϊκά χρόνια, η Αγορά αποκαλείτο με την λατινική της ονομασία "forum" (πληθυντικός "fora"). Η αγορά παρήκμασε στον ελλαδικό χώρο στα χρόνια του Βυζαντίου.

Από τις πιο γνωστές Αγορές είναι οι:
*Αρχαία Αγορά της Αθήνας
*Ρωμαϊκή Αγορά της Αθήνας
και από τις ρωμαϊκές Αγορές το:
*Forum Romanum και τα
*Αυτοκρατορικά (Fori Imperiali) στη Ρώμη.

Κατηγορία:Αρχαίος βίος
Κατηγορία:Αρχαία Ρώμη
Κατηγορία:Οικονομία της αρχαίας Ελλάδας
Χρυσός Δακτύλιος της Ρωσίας

μικρογραφία|Ο ποταμός Κοτορόσλ στο Γιαροσλάβλ
[μικρογραφία|Η Εκκλησία της Αναστάσεως της Kostroma (1652) είναι ένα λαμπρό παράδειγμα της αρχιτεκτονικής του 17ου αιώνα της Ρωσίας (έγχρωμη φωτογραφία του Sergei Mikhailovich Prokudin-Gorskii, 1910, [Βιβλιοθήκη του Κογκρέσου)]]

**Χρυσός Δακτύλιος της Ρωσίας** ()– σειρά περιηγητικών διαδρομών, που περνούν από παλιές ρωσικές πόλεις, όπου διασώζονται μοναδικά μνημεία της ιστορίας και του πολιτισμού της Ρωσίας και αποτελούν κέντρα λαϊκής χειροτεχνίας. Άλλοτε πάλι ως **Χρυσό Δακτύλιο** θεωρούμε το σύνολο των πόλεων που βρίσκεται βορειοανατολικά της Μόσχας, λόγω του σχηματισμού τους σε κύκλο. 

Αυτές οι μεσαιωνικές πόλεις, που διαδραμάτισαν σημαντικό ρόλο στο σχηματισμό της Ρωσικής Ορθόδοξης Εκκλησίας, διατηρούν την μνήμη των πιο σημαντικών γεγονότων της Ρωσικής ιστορίας. Οι πόλεις αυτές έχουν αποκληθεί "ανοιχτά μουσεία" και είναι χαρακτηριστικά μοναδικά μνημεία της Ρώσικης αρχιτεκτονικής των 12ου–18ου αιώνων, περιλαμβάνοντας φρούρια, μοναστήρια, επισκοπικούς ναούς, και εκκλησίες. Αυτές οι πόλεις είναι από τις πιο γραφικές στη Ρωσία και ξεχωρίζουν με ευκρίνεια για τους διάσημους σε σχήμα κρεμμυδιού τρούλους τους.

## Οι πόλεις του Χρυσού Δακτυλίου
* Σέργκιεφ Ποσάντ
* Περεσλάβλ-Ζαλέσκι
* Ροστόφ
* Γιαροσλάβλ
* Κοστρομά
* Ιβάνοβο
* Σούζνταλ
* Βλαντίμιρ
* Ρίμπινσκ
* Ούγκλιτς
* Αλεξάντροφ

## Εξωτερικοί σύνδεσμοι
* Χάρτης του Χρυσού Δακτυλίου
* Οκτώ πόλεις "πολλών καρατίων" (στα ελληνικά)
* Γιαροσλάβλ: Το μαργαριτάρι του «Χρυσού δακτυλιδιού» (στα ελληνικά)
* Σούζνταλ: Μια επίσκεψη στην πόλη - μνημείο (στα ελληνικά)
* Ο Χρυσός Δακτύλιος της Ρωσίας: φωτογραφίες, οδηγός, χάρτες
* Ταξιδιωτική επισκόπηση για τον Χρυσό Δακτύλιο 
* Αξιοθέατα του Χρυσού Δακτυλίου
* Ο Χρυσός Δακτύλιος της Ρωσίας στα αγγλικά και στα ρώσικα

Κατηγορία:Μεσαιωνική ιστορία της Ρωσίας
Κατηγορία:Πολιτισμός της Ρωσίας
Αλέξης Μπίστικας

Ο **Αλέξης Μπίστικας** (1964 - 29 Σεπτεμβρίου 1995) ήταν Έλληνας σκηνοθέτης και σεναριογράφος.

## Βιογραφικό
Γεννήθηκε στην Αθήνα και ήταν γιος των δημοσιογράφων Βαγγέλη και Ελένης Μπίστικα.  Σπούδασε πολιτικές επιστήμες στο Σχολή Οικονομικών του Λονδίνου (London School of Economics). Στη συνέχεια έλαβε μεταπτυχιακό δίπλωμα στην επικοινωνία από το Κολλέγιο Γκόλντσμιθ (Goldsmith's College) του Πανεπιστημίου του Λονδίνου, και μεταπτυχιακό στη σκηνοθεσία κινηματογράφου και τηλεόρασης από το Βασιλικό Κολέγιο των Τεχνών (Royal College of Art). Σκηνοθέτησε εννέα ταινίες μικρού μήκους και μία μεγάλου μήκους, *Το χάραμα*. Πέθανε από AIDS στις 29 Σεπτεμβρίου του 1995. 

## Βραβεία και διακρίσεις
Το 1994, στο 35ο Φεστιβάλ Κινηματογράφου Θεσσαλονίκης, απονεμήθηκε στον Μπίστικα ειδική μνεία για τη σκηνοθεσία της ταινίας *Το χάραμα*.******

Το 2005 βραβεύτηκε μεταθανάτια με τον Χρυσό Αλέξανδρο ύστερα από απόφαση του 46ου Φεστιβάλ Κινηματογράφου Θεσσαλονίκης.  Στο ίδιο φεστιβάλ, του έγινε αφιέρωμα στο πλαίσιο του οποίου προβλήθηκαν οι ταινίες *Τα μάρμαρα, Το φιλί, Ποτσόν-ποτσόν, Η γραβάτα, Γυμνό βλέμμα, Το στήθος* και *Το ξέφωτο. *

## Συγγράμματα

Ο Αλέξης Μπίστικας είχε επίσης την αρχική ιδέα για την κυκλοφορία του φανζίν *Κοντροσόλ στο χάος* (1986-1992) του οποίου και συντόνισε την έκδοση σε συνεργασία με τον εικαστικό Δημήτρη Παπαιωάννου   και τον Παύλο Αβούρη.  Το 1994 εξέδωσε το βιβλίο *Ευαγγελισμός: κείμενα και φωτογραφίες* (εκδόσεις Πατάκη) ενώ μια συλλογή από εφτά κείμενά του δημοσιεύθηκαν στο περιοδικό *[[Οδός Πανός]]* (τ. 78, Mάρτιος-Απρίλιος 1995).

## Φιλμογραφία ''''
* *Το χάραμα* (100', 1994) 
* *Το ξέφωτο* (7', 1993)
* *Το στήθος* (5', 1992)
* *Η γραβάτα* (50', 1991)
* *Γυμνό βλέμμα* (14, 1991) 
* *Ποτσόν-ποτσόν* (4', 1990)
* *Το φιλί* (3', 1990)
** Μπιενάλε Νέων Καλλιτεχνών Μασσαλίας 1990
** Φεστιβάλ Δράμας/Διαγωνιστικό Τμήμα 1990
* *Τα μάρμαρα* (μμ, 1989)
** Μπιενάλε Νέων Καλλιτεχνών Μασσαλίας 1990
** Φεστιβάλ Εδιμβούργου 1990
** Φεστιβάλ Δράμας/Διαγωνιστικό Τμήμα 1989 (Βραβείο καλύτερης ταινίας, από κοινού με την ταινία "Όταν έχει πανσέληνο κανείς δεν κοιμάται")
* *Eviction Day* (μμ, 1987 )
* *Steps* (μμ, 1987)

## Εξωτερικοί σύνδεσμοι
* Ιστοσ. Φεστιβάλ Κινηματογράφου Θεσσαλονίκης, Αφιέρωμα στον Αλέξη Μπίστικα, 46ο Διεθνές Φεστιβάλ Θεσσαλονίκης

## Παραπομπές


Κατηγορία:Έλληνες σκηνοθέτες
Ducati

Η **Ducati** είναι ιταλική εταιρεία που κατασκευάζει μοτοσικλέτες. Ιδρύθηκε ως «Societa Scientifica Radio Brevetti Ducati» το 1926 από την οικογένεια Ντουκάτι και άλλους επενδυτές από την Μπολόνια της Ιταλίας. Ο στόχος της εταιρείας αρχικά ήταν η παραγωγή βιομηχανικών εξαρτημάτων (κύρια πυκνωτών και λυχνιών) για την αναπτυσσόμενη βιομηχανία της ραδιομετάδοσης, βασιζόμενων σε πατέντες του Αντριάνο Ντουκάτι.

## Ιστορία
Το πρώτο ευρείας αποδοχής εξάρτημα ήταν ο ηλεκτρολυτικός πυκνωτής για τη ραδιοφωνία, που επονομάστηκε "Manens" (σταθερός). Το 1935 άρχισε η παραγωγή μεταβλητών πυκνωτών, επίσης για τη ραδιοφωνία. Η κίνηση αυτή είχε ως συνέπεια τον εκσυγχρονισμό των εγκαταστάσεων του εργοστασίου και αποτέλεσε την απαρχή των κατασκευών ακριβείας Ducati. Από το 2012 ανήκει στην γερμανική αυτοκινητοβιομηχανία Audi και μέσω αυτής στον Όμιλο Volkswagen.

## Δείτε επίσης
* Ducati Corse

## Παραπομπές


## Εξωτερικοί σύνδεσμοι
* Η επίσημη ιστοσελίδα της εταιρείας

Κατηγορία:Ducati
Κατηγορία:Μπολόνια
Ducati
Ομότιμος καθηγητής

Ο τίτλος του **ομότιμου καθηγητή** είναι τιμητικός τίτλος που απονέμεται σε καθηγητές πανεπιστημίου, οι οποίοι αποχωρούν από την ενεργό υπηρεσία. Τον τίτλο απονέμει η σύγκλητος του πανεπιστημίου στο οποίο δίδασκε ο αποχωρών, συνήθως όταν συντρέχουν ορισμένες προϋποθέσεις. Κύρια προϋπόθεση είναι να έχει διακριθεί ο αποχωρών καθηγητής στην επιστήμη του έχοντας να επιδείξει σημαντικό έργο. Σκοπός του τίτλου, πέραν της αναγνώρισης, είναι και να δοθεί η δυνατότητα στον αποχωρούντα να συνεχίσει την ερευνητική ή διδακτική του δραστηριότητα στο πανεπιστήμιο και να προσφέρει τόσο στην κοινότητα της γνώσης, αλλά και στη στενή πανεπιστημιακή του κοινότητα με ανεύρεση επιδοτήσεων και χρηματοδοτήσεις της εργασίας του. Σε πολλές χώρες χρησιμοποιείται ο λατινικός όρος ***Emeritus***.

## Παραπομπές


Κατηγορία:Πανεπιστημιακοί τίτλοι - βαθμοί
Κατηγορία:Κοινωνικοί τίτλοι
Ελικοπτεροφόρο

thumb|right|280px|Αμερικανικό Ελικοπτεροφόρο

Με τον όρο **Ελικοπτεροφόρο** (*Helicopter carrier*) χαρακτηρίζεται τύπος σύγχρονου πολεμικού πλοίου ειδικά ναυπηγημένου για μεταφορά ελικοπτέρων αλλά και πολεμικών αεροσκαφών περιορισμένου αριθμού. Τέτοια πλοία διαθέτουν μεγάλοι στόλοι που διαπλέουν σε μεγάλες αποστάσεις και η αεροπορική τους κάλυψη κρίνεται αναγκαία. Συνήθως τα πλοία αυτά συμπεριλαμβάνονται σε αποβατικές ή αμφίβιες επιχειρήσεις ως συνοδά πλοία των κυρίως αποβατικών σκαφών.

Τα ελικοπτεροφόρα χαρακτηρίζονται από το μεγάλο συνεχές κατάστρωμα για τις προσνηώσεις ή απονηώσεις κυρίως ελικοπτέρων. Υφίστανται σήμερα διάφοροι τύποι επιμέρους ελικοπτεροφόρων με συνεχές κατάστρωμα από πλώρη μέχρι πρύμνη (όπως των ΗΠΑ ή ευρωπαϊκών χωρών) με πλευρικό υπερστέγασμα (συνήθως δεξιό) ή το μισό του μήκους του πλοίου, από το μεσόστεγο μέχρι πρύμνη (όπως τα ρωσικά). Έτσι τα μεν πρώτα έχουν μεγαλύτερη αξιοποίηση χώρων για ανάγκες αερομεταφερομένων δυνάμεων έναντι των δεύτερων που υπερτερούν όμως σε δύναμη πυρός αφού το πρωραίο τμήμα τους φέρει ενισχυμένο πυροβολικό και πυραυλικές εγκαταστάσεις, δίνοντάς τους περισσότερη ανεξαρτησία κινήσεων και αυτοδυναμία επιχειρήσεων. Επίσης τα πλοία αυτά φέρουν υποκαταστρώματα στα οποία με ειδικούς αναβατήρες μεταφέρονται και φυλάσσονται τα ελικόπτερα.

Η Ελλάδα δεν διαθέτει τέτοιο τύπο πολεμικού πλοίου, κρινόμενο ως μη αναγκαίου στα επιχειρησιακά αμυντικά δόγματα των ενόπλων δυνάμεών της. Αυτό όμως δεν σημαίνει πως δεν δύναται ν' αποκτήσει κατόπιν μετασκευής άλλου τύπου πλοίου και σε σχετικά πολύ σύντομο χρονικό διάστημα.

## Δείτε επίσης
*Ελικοπτεροφόρο Σάιπαν
*Αεροπλανοφόρο

Κατηγορία:Ναυτική αεροπορία
Ροστόφ επί του Ντον

thumb|right|250px|Το κτίριο διοίκησης της Περιοχής Ροστόφ και το μνημείο του Κόκκινου Στρατού thumb|right|250px|Συντριβάνι στο πάρκο της Επανάστασης

Το **Ροστόφ επί του Ντον** (ρωσικά: Ростов-на-Дону, Ραστόφ-να-Ντανού, προφορά σύμφωνα με το ΔΦΑ [rɐˈstof nə dɐˈnu]), είναι μια παραποτάμια πόλη στη βορειοανατολική άκρη της Μαύρης Θάλασσας, στην Αζοφική Θάλασσα, στις εκβολές του ποταμού Ντον.

Είναι σημαντικό λιμάνι και πρωτεύουσα της διοικητικής περιφέρειας Ροστόφ. Έχει πληθυσμό 1.089.261 σύμφωνα με την απογραφή του 2010. Ιδρύθηκε το 1749 και πήρε το όνομά της από τον Άγιο Δημήτριο του Ροστόφ (1651-1709), ο οποίος καταγόταν από την παλαιά βόρεια ρωσική πόλη Ροστόφ (το «Μεγάλο Ροστόφ»). Στις 23 Ιουνίου 2023, ο Ρώσος στρατηγός Γεβγένι Πριγκόζιν ανακοίνωσε ότι τα στρατεύματα του και η ομάδα Βάγκνερ πέρασαν τα ρωσοουκρανικά σύνορα και ότι βάδιζαν προς το Ροστόφ επί του Ντον. Νωρίς το πρωί στις 24 Ιουνίου 2023 ανακοίνωσε ότι έχει καταλάβει το Αρχηγείο Στρατού της πόλης.

## Παραπομπές


## Εξωτερικοί σύνδεσμοι
* 

Κατηγορία:Λιμάνια και πόλεις της Αζοφικής Θάλασσας
Κατηγορία:Πόλεις του Όμπλαστ του Ροστόφ
Κατηγορία:Πρωτεύουσες ομόσπονδων ενοτήτων της Ρωσίας
Κατηγορία:Λιμένες της Ρωσίας
Δρ. Τζέκιλ και Μίστερ Χάιντ (ταινία, 1941)

Το **Δρ. Τζέκιλ και Μίστερ Χάιντ** (αγγλικά:*Dr Jekyll and Mr. Hyde*) είναι αμερικάνικη ταινία τρόμου του 1941, σκηνοθετημένη από τον Βίκτορ Φλέμινγκ, με σενάριο από τον Τζων Λι Μάζιν, βασισμένο στην ταινία του 1931 *[[Δρ. Τζέκιλ και Μίστερ Χάιντ (ταινία, 1931)|Δρ. Τζέκιλ και Μίστερ Χάιντ]]*, και βασισμένο στη νουβέλα του Ρόμπερτ Λούις Στίβενσον Δόκτωρ Τζέκιλ και κύριος Χάιντ. Πρωταγωνιστεί ο Σπένσερ Τρέισι ως ένας επιστήμονας που χρησιμοποιεί ένα φάρμακο που τον μεταμορφώνει στον κακό του εαυτό.

## Οι ρόλοι

* Σπένσερ Τρέισι ως Δρ. Χένρι Τζέκιλ/Χάιντ
* Ίνγκριντ Μπέργκμαν ως Άιβη Πίτερσον
* Λάνα Τάρνερ ως Μπέατριξ Έμερυ
* Ντόναλντ Κρισπ ως Σερ Τσαρλς Έμερυ
* Ίαν Χάντερ ως Δρ. Τζον Λάνιον
* Πίτερ Γκόντφρεϊ ως Πουλ
* Μπάρντον Μακ Λέιν ως Σαμ Χίγκινς
* Σάρα Άλγκουντ ως Κυρία Χίγκινς
* Φρέντερικ Γουόρλοκ ως Δόκτωρ Χεθ

## Πλοκή

Ο Δρ. Τζέκιλ πιστεύει πως ο άνθρωπος έχει δύο φύσεις: το καλό και το κακό. Πειραματίζεται πάνω τους, και κατά λάθος μεταμορφώνεται στον κακό του εαυτό, τον Χάιντ, που αρχίζει να πραγματοποιεί διάφορα εγκλήματα στο Λονδίνο.

## Επιπλέον πληροφορίες

* Το στούντιο αρχικά ήθελε τον Ρόμπερτ Ντόνατ ως Τζέκιλ/Χάιντ.
## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1940
Κατηγορία:Ταινίες του 1941
Κατηγορία:Αμερικανικές ιστορικές ταινίες
Κατηγορία:Αμερικανικές ασπρόμαυρες ταινίες
Κατηγορία:Ταινίες με μουσική σύνθεση Φραντς Γουάξμαν
Κατηγορία:Ταινίες βασισμένες σε βρετανικά μυθιστορήματα
Κατηγορία:Αγγλόφωνες ταινίες
Κατηγορία:Αμερικανικές ταινίες τρόμου - επιστημονικής φαντασίας
Κατηγορία:Ταινίες σε σκηνοθεσία Βίκτορ Φλέμινγκ
Δρ. Τζέκιλ και Μίστερ Χάιντ (ταινία, 1931)

Το **Δόκτωρ Τζέκιλ και Μίστερ Χάιντ** είναι αμερικάνικη ταινία τρόμου, βασισμένη στην νουβέλα του Ρόμπερτ Λούις Στίβενσον, Δόκτωρ Τζέκιλ και κύριος Χάιντ. Ο σκηνοθέτης της ταινίας είναι ο Ρούμπεν Μαμούλιαν, και είναι γραμμένο από τους Σάμουελ Χοφενστάιν και Πέρσυ Χεθ.

## Πλοκή
Ο Δρ. Τζέκιλ πειραματίζεται πάνω στις δύο φύσεις του ανθρώπου, το καλό και το κακό, και κατά λάθος απελευθερώνει τον κακό του εαυτό, τον Μίστερ Χάιντ.
## Διανομή ρόλων
*Φρέντρικ Μαρτς ως Δρ Χένρι Λ. Τζέκιλ / Μίστερ Χάιντ
*Μίριαμ Χόπκινς ως Άιβη Πέαρσον
*Ρόουζ Χόμπαρτ ως Μόριελ Κάριου
*Χόλμς Χέρμερτ ως Δρ. Λάνιον
*Χάλιφουελ Χόμπς ως Στρατηγός Ντάνβερς Κάριου
*Έγκαρ Νόρτον ως Πουλ ο μπάτλερ
## Άλλα στοιχεία
*Η ταινία χάρισε στον Φρέντρικ Μαρτς το Όσκαρ Α' ανδρικού ρόλου, το οποίο μοιράστηκε με τον Γουάλας Μπίρι για την ταινία Ο πρωταθλητής *(The Champ, 1931)*, ήταν η πρώτη ισοπαλία στην ιστορία του θεσμού. 

* Ο Μαρτς τιμήθηκε επίσης με κύπελλο Βόλπι, για την καλύτερη ανδρική ερμηνεία στο Διεθνές Φεστιβάλ Κινηματογράφου Βενετίας.

* Η ταινία προβλήθηκε στην Ελλάδα με τίτλο *Δόκτωρ Τζέκιλ*, ενώ κυκλοφόρησε σε DVD με το τίτλο *Δρ. Τζέκιλ και Μίστερ Χάιντ*.

## Παραπομπές


## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1930
Κατηγορία:Ταινίες του 1931
Κατηγορία:Αμερικανικές ασπρόμαυρες ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες τρόμου - επιστημονικής φαντασίας
Κατηγορία:Ταινίες βασισμένες σε βρετανικά μυθιστορήματα
Χιονόπτωση

[thumb|right|Ισχυρή χιονόπτωση στην Ανσαλόνγκα στο Ορντίνο, στην [Ανδόρρα, στις 11 Φεβρουαρίου 2009.]]
Τόσο στην Μετεωρολογία, όσο και στην καθημερινότητα, **χιονόπτωση** ονομάζεται η πτώση υετού με την μορφή χιονιού.  

## Αίτια

Συχνά ακούγεται ότι το χιόνι είναι παγωμένη βροχή, αλλά αυτό δεν είναι επιστημονικώς ορθό. Το χιόνι δημιουργείται μεταξύ, κάτω ή πάνω από τα στρώματα των νεφών, ανάλογα του πλάτους και της θερμοκρασίας των νεφών, από την απευθείας συμπύκνωση των υδρατμών σε κρυστάλλους πάγου, με πολύ βραδύ ρυθμό, χωρίς να μεσολαβήσει η υγρή κατάσταση προηγουμένως. Αυτό φυσικά συμβαίνει υπό την προϋπόθεση ότι η θερμοκρασία είναι κατώτερη του σημείου πήξεως του νερού (0&nbsp;°C ή 32&nbsp;°F). Επομένως, το χιόνι αποτελείται από κρυστάλλους πάγου, που ενωμένοι μεταξύ τους χαλαρά σχηματίζουν τις λευκές και ελαφρές χιονονιφάδες.

## Αναγκαίες συνθήκες

Για να συμβεί χιονόπτωση, πρέπει η θερμοκρασία της ατμόσφαιρας να είναι 0&nbsp;°C ή αρνητική σε όλα τα υψόμετρα έως και το έδαφος. Αντιθέτως, αν κατά την πτώση τους οι χιονονιφάδες συναντήσουν θερμότερα στρώματα αέρα, λιώνουν και πέφτουν στην επιφάνεια ως βροχή και αν η θερμοκρασία είναι οριακά θετική, συνήθως στους 1-3 °C πέφτουν με την μορφή χιονόνερου. Χιονόπτωση είναι δυνατό να υπάρξει και με 3 βαθμούς Κελσίου υπό προϋποθέσεις όπως να είναι χαμηλά τα επίπεδα της υγρασίας. Υπό ορισμένες ειδικές συνθήκες πάντως, μπορεί να υπάρξει χιονόπτωση και με επιφανειακή θερμοκρασία έως και 4 °C με 5&nbsp;°C, ενδεχομένως με την μορφή χιονόμπορας. Με θερμοκρασίες πάνω από 2 °C δεν μπορεί να υπάρξει χιονόστρωση.

## Ένταση

Η χιονόπτωση μπορεί να κατηγοριοποιηθεί σε:

* **ασθενή χιονόπτωση** όπου η ορατότητα ξεπερνά τα 1.000 μέτρα
* **μέτρια χιονόπτωση** όπου ορατότητα κυμαίνεται από 200 έως 1.000 μέτρα και
* **ισχυρή χιονόπτωση** όπου η ορατότητα είναι μικρότερη από 200 μέτρα.

Ειδικότερα, όταν η χιονόπτωση συνοδεύεται από ισχυρό άνεμο που μειώνει ακόμα περισσότερο την ορατότητα και παρασέρνει το χιόνι με δύναμη και το στοιβάζει μπροστά σε όποιο αντικείμενο συναντά ως εμπόδιο, τότε το φαινόμενο αναφέρεται ως χιονοθύελλα. Υπάρχει και ένα σπάνιο μετεωρολογικό φαινόμενο, όπου μαζί με τη χιονόπτωση εκδηλώνονται αστραπές και βροντές, το οποίο αναφέρεται επίσημα ως χιονοκαταιγίδα. Συχνά μάλιστα, μια έντονη χιονόπτωση σε χιονοκαταιγίδα μπορεί να συνδυαστεί και με ισχυρό άνεμο, καθώς οι χιονοκαταιγίδες είναι συχνά μέρος μιας σφοδρής χιονοθύελλας, άρα υπάρχει και η πιθανότητα συνδυαστικής εκδήλωσης χιονοκαταιγίδας και χιονοθύελλας ταυτόχρονα.

## Δείτε επίσης
* Χιόνι
* Χιονοθύελλα
* Χιονοκαταιγίδα

## Εξωτερικοί σύνδεσμοι
* 

Κατηγορία:Υδρομετέωρα
Κατηγορία:Μετεωρολογικά φαινόμενα
Ψυχρό μέτωπο

thumb|right|230px|Σύμβολο του ψυχρού μετώπου στους μετεωρολογικούς χάρτες, πάντα με μπλε χρώμα. Τα τρίγωνα πάνω στην ευθεία γραμμή δείχνουν την κατεύθυνση προς την οποία κινείται το ψυχρό μέτωπο.
[μικρογραφία|260x260εσ|Ψυχρό μέτωπο πάνω από τις κεντρικές και ανατολικές [Ηνωμένες Πολιτείες Αμερικής.]]

Το **ψυχρό μέτωπο** είναι η γραμμή που ορίζει την επέλαση αέριας μάζας με διαφορετικά χαρακτηριστικά υγρασίας (χαμηλότερο σημείο δρόσου) και θερμοκρασίας (χαμηλότερη) από τις αέριες μάζες που βρίσκονταν προηγουμένως σε μία περιοχή (παρατηρήσεις διορθωμένες για το ανάγλυφο). Ο ψυχρότερος αέρας, όντας πυκνότερος, συγκεντρώνεται χαμηλότερα από τον θερμότερο και αραιότερο αέρα, τον οποίο ωθεί σε άνοδο, με αποτέλεσμα τη δημιουργία σωρειτόμορφων νεφών (σωρείτες ή σωρειτομελανίες).

Το πέρασμα ενός ψυχρού μετώπου συνήθως συνοδεύεται από αλλαγή στη διεύθυνση και την ταχύτητα των ανέμων και γενικά επιφέρει βροχή ή καταιγίδα, κυρίως σε μορφή όμβρων. Η διαφορά θερμοκρασίας μεταξύ πριν και μετά την επέλαση του ψυχρού μετώπου, μπορεί ακόμα και να ξεπεράσει τους 30 °C, ιδίως σε ηπειρωτικά κλίματα (μακριά από τη θάλασσα).

## Χαρακτηριστικά
Η διέλευση ενός ψυχρού μετώπου εμφανίζει συνήθως τα παρακάτω χαρακτηριστικά:

εάν υπάρχει επαρκής υγρασία.

## Αναφορές


Κατηγορία:Μετεωρολογία
Βίλεμ Ντροστ

[right|thumb|250px|''[Βηθσαβεέ με το γράμμα του Δανιήλ*, 1654, λάδι σε μουσαμά, 103 x 87 εκ., [[Μουσείο του Λούβρου]], [[Παρίσι]]]]
Ο *'Βίλεμ Ντροστ*' (*Willem Drost*, [[1633]] - [[1659]]) ήταν [[Ολλανδοί|Ολλανδός]] [[ζωγραφική|ζωγράφος]] και χαράκτης, πιθανώς [[γερμανία|γερμανικής]] καταγωγής. Για τη ζωή και το έργο του διαθέτουμε σήμερα ελάχιστες πληροφορίες. Σύμφωνα με τον ζωγράφο και συγγραφέα Άρνολντ Χουμπράκεν (1660-1719), υπήρξε μαθητής του [[Ρέμπραντ]], περίπου το [[1650]]. Στα μέσα της δεκαετίας του 1650 ταξίδεψε στην [[Ιταλία]], όπου επισκέφτηκε τη [[Ρώμη]] και τη [[Βενετία]]. Φιλοτέχνησε κυρίως ιστορικά θέματα, εμπνευσμένα από τη [[Βίβλος|Βίβλο]].

Στα παλαιότερα σωζόμενα έργα του ανήκουν δύο πίνακες ζωγραφικής του 1653, καθώς και ένα χαρακτικό που χρονολογείται το 1652 και αποτελεί πιθανότατα αυτοπροσωπογραφία. Ο πίνακας *Η Βηθσαβεεέ με το γράμμα του Δανιήλ* (1654, [[Μουσείο του Λούβρου]]) θεωρείται το σπουδαιότερο έργο τού Ντροστ, βασισμένο πιθανότατα στον πίνακα *Η Βηθσαβεέ με το γράμμα του Δαβίδ* (1654, Λούβρο) που φιλοτέχνησε την ίδια χρονιά ο [[Ρέμπραντ]]. Στην ίδια χρονικά περίοδο ανήκει και η προσωπογραφία *Πορτρέτο νεαρής γυναίκας'' που φέρει λανθασμένα την υπογραφή του Ρέμπραντ. Με δεδομένο το πρόβλημα της πιστοποίησης της αυθεντικότητας αρκετών έργων του Ρέμπραντ, συχνά έχει υποστηριχθεί πως ορισμένα από αυτά ενδεχομένως αποτελούν δημιουργίες του Ντροστ. 

## Παραπομπές


## Πηγές

*B.P.J. Broos: 'Drost, Willem', Grove Art Online, Oxford University Press, 24 Δεκεμβρίου 2006

Κατηγορία:Ολλανδοί ζωγράφοι
Κατηγορία:Ολλανδοί χαράκτες
Κατηγορία:Ολλανδοί ζωγράφοι της Χρυσής Εποχής
The Economist

Το **The Economist** είναι ένα εβδομαδιαίο περιοδικό που εκδίδεται στη Μεγάλη Βρετανία. Περιέχει διεθνείς ειδήσεις, από τη Μεγάλη Βρετανία και, όπως φαίνεται και στον τίτλο του, οικονομικά νέα.

Εκδίδεται συνεχώς από το 1843, και από το 2006 τυπώνεται σε ένα εκατομμύριο αντίτυπα την εβδομάδα, από τα οποία τα μισά κυκλοφορούν στη Βόρεια Αμερική.

Εμφανίζει ισχυρή άποψη για πολλά θέματα, ιδιαίτερα στα οικονομικά, στα οποία υποστηρίζει το ελεύθερο εμπόριο και τις φιλελεύθερες οικονομικές θεωρίες.

## Παραπομπές


## Εξωτερικοί σύνδεσμοι
* 
* Economist.com Κύρια σελίδα του περιοδικού.

Economist
Economist
Economist
Αλμανάκ

Το **αλμανάκ** είναι ένα έργο αναφοράς που εκδίδεται στις αρχές κάθε χρόνου και δίνει συνοπτικές πληροφορίες για διάφορα σημαντικά γεγονότα, πολιτικά, οικονομικά, αθλητικά, καλλιτεχνικά, κοινωνικά που συνέβησαν κατά το αμέσως προηγούμενο έτος στη χώρα έκδοσής του ή και σε περισσότερες χώρες του κόσμου.

Ως ημερολόγιο, παρουσιάζει αστρονομικά (π.χ. ώρες ανατολής και δύσης του ηλίου, φάσεις της σελήνης καθώς και εκλείψεις αυτών), μετεωρολογικά (π.χ. τυφώνες) και άλλα (π.χ. επετείους - σημαντικές ημερομηνίες) στοιχεία που θα συμβούν/εκδηλωθούν κατά τον επόμενο χρόνο. 

Παλαιότερα, επρόκειτο για καζαμία που περιείχε και αστρολογικές προβλέψεις για προσωπικά αλλά και για σπουδαία μελλοντικά γεγονότα.

## Εξωτερικοί σύνδεσμοι
* 
* 


Κατηγορία:Βιβλία Αναφοράς
Παρεκτροπή πυξίδας

Ο όρος **παρεκτροπή πυξίδας** (compass deviation) αφορά μόνο την μαγνητική πυξίδα.
## Ορισμός
***Παρεκτροπή** μαγνητικής πυξίδας (**Τρ**) ονομάζεται η γωνία που σχηματίζει ο Βορράς πυξίδας (**Βπ**) με τον μαγνητικό Βορρά (**Βμ**). Η παρεκτροπή χαρακτηρίζεται από την κατεύθυνση που δημιουργείται σε ανατολική, ή δεξιά, ή θετική, ή East, (Α/δ/+/Ε) και σε δυτική, ή αριστερά, ή αρνητική, ή West (Δ/ρ/-/W)  ανάλογα δηλαδή αν ο βορράς πυξίδας βρίσκεται δεξιότερα ή αριστερότερα του μαγνητικού Βορρά.
* Η παρεκτροπή δεν θα πρέπει να συγχέεται με την απόκλιση που έχει να κάνει με τον γήινο Βόρειο Πόλο.

## Μεταβολή παρεκτροπής
Η παρατηρούμενη παρεκτροπή αν και θεωρείται μόνιμη σε μια πυξίδα εντούτοις μεταβάλλεται: 
# *Από πυξίδα σε πυξίδα* του ίδιου του πλοίου και τούτο λόγω της, "κατά θέση", διαφορετικής κατανομής του σιδερένιου περιβλήματος του πλοίου και
# *Κατά την [[πορεία πλοίου|πορεία]]* του πλοίου, που συμβαίνει στην ίδια την πυξίδα, και τούτο λόγω της μεταβολής της σχετικής θέσης της βελόνης της πυξίδας σε σχέση με το πέριξ σιδερένιο περίβλημα του πλοίου.

## Πινακίδιο παρεκτροπών
Οι παρατηρούμενες τιμές της παρεκτροπής κάθε πυξίδας περιέχονται σε ειδικό πινακίδιο που ονομάζεται **πινακίδιο παρεκτροπών** με το οποίο θα πρέπει να είναι εφοδιασμένο το πλοίο για κάθε μόνιμα εγκατεστημένη μαγνητική πυξίδα. Σ΄ αυτό το πινακίδιο αναγράφονται ανά 10 ή 15 μοίρες πορείας η τιμή της παρεκτροπής καθώς και η ονομασία της για την συγκεκριμένη πυξίδα.

## Δείτε επίσης
*Απόκλιση
*Παραλλαγή πυξίδας
*Μαγνητισμός πλοίου

Κατηγορία:Γεωμαγνητισμός
Κατηγορία:Προσανατολισμός
Κατηγορία:Ναυτική τέχνη
Παραλλαγή πυξίδας

Ο όρος **παραλλαγή πυξίδας** (συντομογραφία: **Πρ**) αφορά μόνο τη μαγνητική πυξίδα και είναι η γωνία που σχηματίζει ο Βορράς πυξίδας (Βπ) με τον αληθή Βορρά (Βλ). Η παραλλαγή χαρακτηρίζεται από την κατεύθυνση που δημιουργείται σε ανατολική, ή δεξιά, ή θετική, ή East, (Α/δ/+/Ε) και σε δυτική, ή αριστερά, ή αρνητική, ή West (Δ/ρ/-/W)  ανάλογα δηλαδή αν ο βορράς πυξίδας βρίσκεται δεξιότερα ή αριστερότερα του αληθή Βορρά.

Λαμβάνοντας υπόψη τις έννοιες της απόκλισης και της παρεκτροπής πυξίδας καθίσταται φανερό ότι η παραλλαγή είναι τελικά το αλγεβρικό άθροισμα της απόκλισης και της παρεκτροπής της πυξίδας, κατά το οποίο θα πρέπει να διορθώνονται οι ενδείξεις των πυξίδων έτσι ώστε ν΄ ανάγονται αυτές σε αληθείς ή και αντίστροφα ακόμη.

## Σχέσεις Πρ-Απ-Τρ
Οι δυνατές θέσεις των τριών κατευθύνσεων του Βορρά που μπορεί να βρεθούν μεταξύ τους είναι:
# Ο μαγνητικός Βορράς να είναι δεξιότερα του αληθούς, και ο Βορράς πυξίδας ακόμη δεξιότερα δηλαδή στη σχέση Βλ - Βμ - Βπ
# Το αντίθετο των προηγουμένων θέσεων, δηλαδή: Βπ - Βμ - Βλ, και
# Ο αληθής Βορράς να βρίσκεται ενδιάμεσα του μαγνητικού και του Βορρά πυξίδας, δηλαδή: Βμ - Βλ - Βπ.

Εκ των παραπάνω τριών περιπτώσεων των δυνατών θέσεων κατευθύνσεων του Βορρά συνάγονται ότι: 

* 1η περίπτωση: Απόκλιση και παρεκτροπή είναι ανατολικές (+), συνεπώς: *Πρ = Απ + Τρ*.
* 2η περίπτωση: Απόκλιση και παρεκτροπή είναι δυτικές (-), συνεπώς: *Πρ = (~Απ)+(~Τρ) ή Πρ = ~Απ~Τρ*.
* 3η περίπτωση: Απόκλιση δυτική (-) και παρεκτροπή ανατολική (+), συνεπώς: *Πρ = (~Απ)+(+Τρ) ή Πρ = Τρ ~ Απ*.

Όπως διαπιστώνεται τελικά η παραλλαγή της πυξίδας αποτελεί πάντοτε το αλγεβρικό άθροισμα της απόκλισης και της παρεκτροπής. Η δε ονομασία της προκύπτει ακριβώς από το σημείο του αλγεβρικού αθροίσματος κάθε φορά.

Προκειμένου λοιπόν να βρεθεί η παραλλαγή της μαγνητικής πυξίδας, μέσω της απόκλισης (που υπολογίζεται από το ανεμολόγιο του ναυτικού χάρτη της περιοχής) και της παρεκτροπής (που λαμβάβεται από το πινακίδιο παρεκτροπών της συγκεκριμένης πυξίδας) εφαρμόζεται ο ακόλουθος απλός κανόνας, κοινός για όλες τις παραπάνω δυνατές θέσεις:

* Παραλλαγή (Πρ) = Απόκλιση (Απ) + Παρεκτροπή (Τρ) *(αλγεβρικώς)* ή
* Παρεκτροπή (Τρ) = Παραλλαγή (Πρ) ~ Απόκλιση (Απ) *(αλγεβρικώς)* και
* Απόκλιση (σύγχρονος) = Παραλλαγή (Πρ) ~ Παρεκτροπή (Τρ) *(αλγεβρικώς)*

## Παραπομπές

:::::::::::::::
:::::::
Ελαιοτριβείο

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Oelpresse_in_Krissa_-_Schweiger_Lerchenfeld_Amand_%28freiherr_Von%29_-_1887.jpg|μικρογραφία|Αναπαράσταση ελαιοτριβείου στο [Χρισσό Φωκίδας, 1887]]
Το **Λιοτρίβι**, είναι παλιά λέξη για το *ελαιουργείο*. Στο ελαιοτριβιο ο βασικός μηχανισμός ήταν οι μυλόπετρες: Συνήθως κυλινδρικές ή σπανιότερα κωνικές πέτρες, μία έως τέσσερεις, που κυλίονται κυκλικά πάνω σε επίπεδη επιφάνεια αλέθοντας τις ελιές. Συνήθως η άλεση γίνεται μέσα σε κλειστό χώρο που ονομάζεται **Κόθρος**. Μέσα στον Κόθρο αδειάζεται ο ελαιόκαρπος τον οποίο πολτοποιούν οι πέτρες περιστρεφόμενες. Πολύ παλιά, η κίνηση περιστροφής των πετρών γίνονταν με ζώα, συνήθως γαϊδούρια ή άλογα, αργότερα με μηχανικά μέσα. Όταν ο πολτός ήταν έτοιμος, (κατά την κρίση των υπευθύνων) μεταφερόταν σε ειδικά σακιά που λέγονταν **μουτάφια** ή **τσόλια**. Αυτά τοποθετούνταν σε πιεστήριο με κοχλία, κοινώς «βίδα», που τα πίεζε και έτσι έβγαινε το λάδι. Η βίδα περιστρεφόταν χειρονακτικά. Αργότερα χρησιμοποιούνταν υδραυλικά πιεστήρια.

## Παραπομπές


Κατηγορία:Βιομηχανία τροφίμων
Μελομακάρονο

thumb|250x250px|Παραδοσιακά σπιτικά μελομακάρονα.
μικρογραφία|Μελομακαρονόπιτα, μια παραλλαγή της παραδοσιακής συνταγής.
μικρογραφία|Μικρασιάτικα φοινίκια, που σημαίνουν «χουρμάδες».
Τα **μελομακάρονα** είναι ένα παραδοσιακό ελληνικό γλύκισμα. Πιστεύεται ότι προέρχονται από τα αρχαία και μεσαιωνικά «μακαρία», που ήταν ένα κομμάτι ψωμί στο σχήμα των σύγχρονων μελομακάρονων. Οι σταδιακές αλλαγές στη συνταγή, η προσθήκη βύθισής τους σε μέλι, και αργότερα η προσθήκη μπαχαρικών όπως η κανέλα και το γαρίφαλο οδήγησαν στα σημερινά μελομακάρονα, τα οποία ετυμολογικά προέρχονται από τις ελληνικές λέξεις «μέλι» και «μακαρία». Καθιερώθηκαν ως γλύκισμα του Δωδεκαημέρου (από τα Χριστούγεννα μέχρι τα Θεοφάνια), από τους Μικρασιάτες Έλληνες και τους Κωνσταντινουπολίτες με το όνομα «φοινίκια». Στις μέρες μας αποτελούν αναπόσπαστο κομμάτι των Χριστουγεννιάτικων γιορτών, συνδεδεμένα με την οικογένεια, τη φιλοξενία και τη γιορτινή διάθεση.

Τυπικά συστατικά των μελομακάρονων είναι το αλεύρι ή το σιμιγδάλι, η ζάχαρη, ο φρέσκος χυμός πορτοκαλιού, το διογκωτικό μέσο, το κονιάκ (προαιρετικά), η κανέλα, το γαρίφαλο και το λάδι. Αμέσως μετά το ψήσιμο, βυθίζονται για λίγα δευτερόλεπτα σε κρύο σιρόπι φτιαγμένο από μέλι και ζάχαρη διαλυμένη σε νερό. Τέλος, διακοσμούνται με τριμμένα, καθώς και με μεγαλύτερα κομμάτια καρυδιού. 

Στις μέρες μας, τα μελομακάρονα συνεχίζουν να εξελίσσονται. Στα ζαχαροπλαστεία φτιάχνονται σε διάφορες παραλλαγές της παραδοσιακής συνταγής, όπως με επικάλυψη σοκολάτας (μαύρης, γάλακτος ή λευκής), με κομμάτια σοκολάτας ή ξηρών καρπών στο εσωτερικό, αλλά και σε μορφή πίτας, κέικ ή τάρτας.

## Παραπομπές


## Εξωτερικοί σύνδεσμοι
* 
* 

Κατηγορία:Χριστουγεννιάτικα εδέσματα
Κατηγορία:Ελληνική κουζίνα
Κατηγορία:Ελληνικά επιδόρπια
Κατηγορία:Γλυκά
Κατηγορία:Κυπριακή κουζίνα
Κατηγορία:Χριστούγεννα στην Ελλάδα
Κουραμπιές

thumb|right|250px|Κουραμπιέδες

Ο **κουραμπιές** είναι χαρακτηριστικό γλύκισμα ευρύτατα διαδεδομένο σε όλη την Ελλάδα και στην Κύπρο που κατατάσσεται στα πατροπαράδοτα εθνικά γλυκίσματα, όπως το μελομακάρονο και ο μπακλαβάς, και που συνήθως παρασκευάζεται τα Χριστούγεννα.

Το όνομά του προέρχεται από το περσικό *Qurabiye* (ή *Qurabiya*), που σημαίνει μπισκότο, γλύκισμα από αλεύρι, βούτυρο και άχνη ζάχαρη. Μικρασιάτες πρόσφυγες από την Καρβάλη της Καππαδοκίας δημιούργησαν στον Νομό Καβάλας το 1924 την Νέα Καρβάλη και μετέφεραν την παραδοσιακή συνταγή κουραμπιέδων της Μικράς Ασίας. Έτσι σήμερα στην Ελλάδα οι πιο γνωστοί παραδοσιακοί κουραμπιέδες είναι αυτοί της Νέας Καρβάλης. 

## Παραπομπές


## Εξωτερικοί σύνδεσμοι

Κατηγορία:Χριστουγεννιάτικα εδέσματα
Κατηγορία:Ελληνική κουζίνα
Κατηγορία:Τουρκική κουζίνα
Κατηγορία:Γλυκά
Κατηγορία:Χριστούγεννα στην Ελλάδα
Πυροσβεστικό (πλοίο)

thumb|right|300px|Καναδικό πυροσβεστικό πλοίο
Ως **πυροσβεστικό σκάφος** ή **πυροσβεστικό πλοίο** (*fire fighting vessel* ή *Fireboat*) χαρακτηρίζεται ιδιαίτερος τύπος βοηθητικού πλοίου, συνήθως κρατικής υπηρεσίας, εξοπλισμένο με ισχυρές αντλίες ύδατος και δεξαμενές χημικού κατασβεστικού υλικού για την κατάσβεση παράκτιων πυρκαγιών και πυρκαγιών επί πλοίων.

Τα πυροσβεστικά πλοία έχουν ανεξάντλητα αποθέματα νερού καθώς το αντλούν απευθείας από τη θάλασσα και έτσι μπορούν να χρησιμοποιηθούν για την υποστήριξη των επίγειων πυροσβεστικών δυνάμεων, όταν τα αποθέματα νερού των επίγειων δυνάμεων είναι λιγοστά ή και ανύπαρκτα. Χαρακτηριστική περίπτωση αποτελεί η συνδρομή πυροσβεστικών πλοίων μετά τον σεισμό του Σαν Φρανσίσκο το 1989, λόγω του οποίου είχαν υποστεί ζημιές οι σωληνώσεις ύδατος της πόλης. 

Τα μοντέρνα πυροσβεστικά πλοία είναι ικανά να αντλήσουν δεκάδες χιλιάδες γαλόνια νερού το λεπτό. Το πλέον εξελιγμένο τεχνολογικά πυροσβεστικό είναι το Warner Lawrence (*Fire Boat #2*) του πυροσβεστικού σώματος του Λος Άντζελες, το οποίο έχει τη δυνατότητα να αντλέι 38.000 γαλόνια νερού το λεπτό (2 m³/s) και να τα εκτοξεύει ως και 400 πόδια (120 m) στον αέρα.

Περιστασιακά, τα πυροσβεστικά πλοία χρησιμοποιούνται για τη μεταφορά πυροσβεστών, διασωστών και ιατρικού προσωπικού με τον εξοπλισμό τους σε άλλα πλοία ή νησιά, καθώς επίσης και δυτών. Τα πυροσβεστικά πλοία μπορούν να χρησιμοποιηθούν για την αντιμετώπιση χημικών καταστροφών και να επιχειρήσουν σε λίμνες και ποτάμια.

## Η θαλάσσια πυρόσβεση στην Ελλάδα
thumb|right|250px|Ελληνικό πυροσβεστικό σκάφος στον προλιμένα του Πειραιά
Η Ελλάδα είναι μια από τις λίγες σχετικά ναυτιλιακές χώρες στον κόσμο που διαθέτει ειδική υπηρεσία πλωτών μέσων κατάσβεσης πυρκαγιών σε πλοία και διάσωσης κινδυνευόντων σ΄ αυτά από αναθυμιάσεις ή άλλες αιτίες. Συνήθως σ΄ όλους σχεδόν τους λιμένες του κόσμου την πυρόσβεση πλοίων αναλαμβάνουν τα ρυμουλκά και ναυαγοσωστικά που διαθέτουν επίσης ισχυρές αντλίες.

Στον προλιμένα του Πειραιά και δεξιά του εισερχομένου βρίσκονται οι εγκαταστάσεις του ειδικού πυροσβεστικού σταθμού το οποίο και φέρεται επανδρωμένο και εξοπλισμένο με ικανό αριθμό πληρωμάτων και πυροσβεστικών σκαφών. Παρόμοιοι σταθμοί υφίστανται και στους κυριότερους λιμένες της χώρας. Οι σταθμοί αυτοί, τα πληρώματα και τα διατιθέμενα σ΄ αυτά σκάφη υπάγονται στο Πυροσβεστικό Σώμα.

## Εξωτερικοί σύνδεσμοι

* Τα πυροσβεστικά πλοία του Ελληνικού Πυροσβεστικού Σώματος
* Los Angeles Fire Department Fireboats
* Former NYFD Fireboat John J. Harvey
* Exciting stories from the San Francisco Fire Museum: San Francisco Fire Department Fireboat *Phoenix* fights Marina District fire after the Loma Prieta earthquake; fireboat *Guardian* brought to San Francisco from Vancouver through a storm.
* Puget Sound Fireboat Foundation, Seattle's Historic Fireboat *Duwamish*
* MetalCraft Marine Fireboats - Photos and videos
* Model Fire Boats Website

Πυροσβεσ
Πλοιο
Ιωνικός

Το όνομα **Ιωνικός** μπορεί να αναφέρεται:

*Στο αθλητικό σωματείο Α.Ο. Ιωνικός Νικαίας
*Στο αθλητικό σωματείο Α.Ο. Ιωνικός Σερρών
*Στο αθλητικό σωματείο Α.Σ. Ιωνικός Βαθυλάκκου
*Στο αθλητικό σωματείο Α.Σ. Ιωνικός Νέας Φιλαδελφείας
*Στο αθλητικό σωματείο Α.Σ. Ιωνικός Λαμίας
*Στο αθλητικό σωματείο Α.Σ. Ιωνικός Ιωνίας
*Στο αθλητικό σωματείο Α.Π.Σ. Ιωνικός Καρλοβασίου Σάμου
*Στο αθλητικό σωματείο Γ.Α.Σ. Ιωνικός Αστέρας Θήβας
*Στο αθλητικό σωματείο Π.Α.Σ. Ιωνικός '80 Αγρινίου
*Στον αρχαίο Έλληνα ιατρό και φιλόσοφο Ιωνικό τον Λυδό
*Στον αρχαίο κλασικό αρχιτεκτονικό Ιωνικό ρυθμό
Δουκάδες Κέρκυρας

Οι **Δουκάδες** είναι χωριό τηςΚέρκυρας σε υψόμετρο 170 μέτρα.

## Γενικά στοιχεία
Οι Δουκάδες βρίσκονται στο βόρειο τμήμα του νησιού, στο εσωτερικό του Όρμου των Λιαπάδων και σε απόσταση 20 χιλιόμετρα βορειοδυτικά της πόλης της Κέρκυρας. Στην απογραφή του 2011 είχε 627 μόνιμους κατοίκους. Μαζί με τους Λάκωνες αποτελούν την κοινότητα Λακώνων που υπάγεται στην δημοτική ενότητα Παλαιοκαστριτών του Κεντρικής Κέρκυρας και Διαποντίων Νήσων.

Η ονομασία του οικισμού, σύμφωνα με τον Ι. Μπουνιά, προήλθε από τους πρώτους κατοίκους του οι οποίοι  έφεραν το επώνυμο «Δούκας». Η παλαιότερη γραπτή μαρτυρία για την ύπαρξη των Δουκάδων συναντάται σε νοταριακό έγγραφο του 1616. Ενδιαφέρον παρουσιάζουν το ανακαινισμένο πέτρινο αρχοντικό της οικογένειας Θεοτόκη, το Ενετικού τύπου «σαγράδο» του Κουαρτάνου, το οίκημα Κοράγγιου καθώς και το κτήριο του Δημοτικού σχολείου που βρίσκεται  στην είσοδο του χωριού.

### Αξιοθέατα
Οι Δουκάδες χαρακτηρίστηκαν ως παραδοσιακός οικισμός με το ΠΔ 19.10.1978 - ΦΕΚ 594 Δ΄ / 13.11.1978, (Κωδικός Στατιστ. - Αριθμός ΕΣΥΕ 22.1.137.01). Ο καθορισμός των ορίων του, έγινε με τη Νομαρχιακή Απόφαση με Αρ. Πρ. ΤΠ/6529/25.07.1986 βάσει του από 24.04.1985 ΠΔ (ΦΕΚ 181 Δ΄/03.05.1985), με την οποία ο οικισμός χαρακτηρίζεται αξιόλογος ως προς το βαθμό προστασίας, στάσιμος ως προς τη δυναμικότητα, συνεκτικός ως προς το βαθμό διασποράς και μεσαίος ως προς το μέγεθός του.

Το κτίριο του Δημοτικού Σχολείου έχει χαρακτηριστεί ως ιστορικό διατηρητέο μνημείο γιατί *"αποτελεί χαρακτηριστικό δείγμα σχολικού κτιρίου του τέλους του 19ου αιώνα, με αξιόλογα επιμέρους αρχιτεκτονικά και μορφολογικά στοιχεία του νεοκλασικισμού στις όψεις, σημαντικό για την μελέτη της ιστορίας της Αρχιτεκτονικής"*.

## Συλλογή φωτογραφιών

Αρχείο:DoukadesCorfuJuly162022 04.jpg
Αρχείο:Corfu Doukades R01.jpg
Αρχείο:Corfu_Doukades_R03.jpg
Αρχείο:Corfu_Doukades_R04.jpg
Αρχείο:Corfu Doukades R05.jpg
Αρχείο:Corfu Doukades R06.jpg
Αρχείο:Corfu Doukades R08.jpg
Αρχείο:Doukades panorama.jpg


## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Δ
Κατηγορία:Δήμος Κεντρικής Κέρκυρας και Διαποντίων Νήσων
Σκρουτζ (ταινία, 1951)

Το ***Σκρουτζ*** (αγγλ.: *Scrooge*) είναι 
Βρετανική χριστουγεννιάτικη 
δραματική ταινία φαντασίας του 1951, σε σκηνοθεσία και παραγωγή από τον Μπράιαν Ντέσμοντ Χαρστ και σενάριο από τον Νόελ Λάνγκλεϋ. Η ταινία κυκλοφόρησε στις ΗΠΑ ως *A Christmas Carol*, και είναι μια από τις πιο γνωστές κινηματογραφικές μεταφορές του διάσημου μυθιστορήματος *[[Χριστουγεννιάτικη ιστορία|Μια Χριστουγεννιάτικη Ιστορία]]* του Τσαρλς Ντίκενς.

## Πλοκή

Ο μίζερος τσιγκούνης Εμπενίζερ Σκρουτζ, που λέει πως τα Χριστούγεννα είναι απάτη, επισκέπτεται από το φάντασμα του παλιού του συνεταίρου , τον επισκέπτονται τρία φαντάσματα που τον προειδοποιούν πως έχει μια τελευταία ευκαιρία να αλλάξει. Θα τον επισκεφτούν τρία πνεύματα την παραμονή Χριστουγέννων που θα του δείξουν τα λάθη του και τους ανθρώπους που έχουν τα Χριστούγεννα στην καρδιά τους 365 μέρες το χρόνο.

## Διανομή ρόλων
*Αλαστέρ Σιμ ως Εμπενίζερ Σκρουτζ
*Κάθλιν Χάρισον ως Κυρία Ντίλμπερ
*Μέρβυν Τζονς ως Μπομπ Κράτσιτ
*Χερμιόν Μπαντελέυ ως Κυρία Κράτσιτ
*Μάικλ Χόρντεν ως Τζέικομπ Μάρλεϋ/Το φάντασμά του
*Γλυν Ντέαρμαν ως Μικρός Τιμ
*Μάικλ Ντόναν ως Φάντασμα των Χριστουγένων του Παρελθόντος
*Φράνσις ντε Γουλφ ως Φάντασμα των Χριστουγένων του Παρόντος
*Κ. Κονάρσκι ως Φάντασμα των Χριστουγένων που θα'ρθουν
*Τζορτζ Κόουλ ως νεαρός Σκρουτζ
*Μπράιαν Γουόρθ ως Φρεντ
*Τζον Τσαρλςγουορθ ως Πίτερ Κράτσιτ
*Ρόνα Άντερσον ως Άλις

## Δείτε επίσης
* Κατάλογος χριστουγεννιάτικων ταινιών

## Παραπομπές


## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1950
Κατηγορία:Ταινίες του 1951
Κατηγορία:Ταινίες παραγωγής United Artists
Κατηγορία:Βρετανικές ταινίες φαντασίας
Κατηγορία:Βρετανικές ασπρόμαυρες ταινίες
Κατηγορία:Βρετανικές χριστουγεννιάτικες ταινίες
Κατηγορία:Αγγλόφωνες ταινίες
Κατηγορία:Ταινίες βασισμένες σε βρετανικά μυθιστορήματα
Μπολίβαρ

Η ονομασία **Μπολίβαρ**, μπορεί να σχετίζεται με τα ακόλουθα:

* Σιμόν Μπολίβαρ (1783-1830), ο πρωταγωνιστής του απελευθερωτικού κινήματος στη Λατινική Αμερική.
* Μπολίβαρ (νόμισμα), νόμισμα της Βενεζουέλας.
* Διαμέρισμα Μπολίβαρ, ένα από τα 32 διαμερίσματα της Κολομβίας. 
* Κλαμπ Μπολίβαρ, ομάδα ποδοσφαίρου από τη Λα Πας, στη Βολιβία.
* Σαν Κάρλος ντε Μπολίβαρ, πόλη της Αργεντινής.
* Μπολιβάρ (ποίημα) (1942-1943), αντιστασιακό ποίημα του Νίκου Εγγονόπουλου.
* Bolívar (πούρα), μάρκα κουβανέζικων πούρων.
* Μπολιβάρ (χαρακτήρας κομικς), ο σκύλος του Ντόναλτ Ντακ.
Βαλκανικό κύπελλο συλλόγων 1960-61

Το **Βαλκανικό Κύπελλο Συλλόγων 1960-61** ήταν το 1ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν σύλλογοι των βαλκανικών κρατών. Μετείχαν πέντε σύλλογοι και διεξήχθη σε ενιαίο ομίλο με βαθμολογία (δεν υπήρχε τελικός). Το Κύπελλο κατέκτησε **αήττητη** η **Στεαγκούλ Μπρασόβ** από τη Ρουμανία. Η διοργάνωση ξεκίνησε τον Ιανουάριο του 1961 και τελείωσε το Νοέμβριο του 1961.

## Τελική βαθμολογία

 Η ΑΕΚ αποσύρθηκε από τη διοργάνωση μετά τον τέταρτο αγώνα και στους υπόλοιπους τέσσερις μηδενίστηκε.

## Όλοι οι αγώνες

 Η ΑΕΚ αποχώρησε μετά την 4η αγωνιστική και στα υπόλοιπα ματς μηδενίστηκε. Έτσι χρεώθηκε με ήττα 0-3 χωρίς αγώνα από Παρτιζάν (δύο ματς), Λέφσκι και Στεαγκούλ (εκτός).

## Εξωτερική σύνδεση

* http://www.rsssf.com/tablesb/balkanclub60s.html

Κατηγορία:Βαλκανικό κύπελλο συλλόγων ποδοσφαίρου
Κατηγορία:Ποδόσφαιρο το 1960
Κατηγορία:Ποδόσφαιρο το 1961